รัฐบาลไทย-ข่าวทำเนียบรัฐบาล-​โฆษกรัฐบาลเผย ผลสำเร็จภารกิจด้านน้ำตามแผนแม่บทน้ำฯ ของรัฐบาล ตั้งแต่ปี 61- ปัจจุบัน เพิ่มประสิทธิภาพประปาหมู่บ้านได้ถึง 4,973 แห่ง พัฒนาน้ำบาดาลเพื่อการเกษตร
วันศุกร์ที่ 6 มกราคม 2566
06/01/2566
​โฆษกรัฐบาลเผย ผลสําเร็จภารกิจด้านน้ําตามแผนแม่บทน้ําฯ ของรัฐบาล ตั้งแต่ปี 61- ปัจจุบัน เพิ่มประสิทธิภาพประปาหมู่บ้านได้ถึง 4,973 แห่ง พัฒนาน้ําบาดาลเพื่อการเกษตร
​โฆษกรัฐบาลเผย ผลสําเร็จภารกิจด้านน้ําตามแผนแม่บทน้ําฯ ของรัฐบาล ตั้งแต่ปี 61- ปัจจุบัน เพิ่มประสิทธิภาพประปาหมู่บ้านได้ถึง 4,973 แห่ง พัฒนาน้ําบาดาลเพื่อการเกษตรได้ปริมาณน้ํา 149 ล้าน ลบ.ม. นายกฯ ย้ําเดินหน้าพัฒนาแหล่งน้ําทั่วประเทศให้เกิดความยั่งยืน
วันที่ 6 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลโดยคณะกรรมการทรัพยากรน้ําแห่งชาติ (กนช.) เดินหน้าขับเคลื่อนภารกิจด้านทรัพยากรน้ําภายใต้แผนแม่บทการบริหารจัดการทรัพยากรน้ํา 20 ปี เชื่อมโยงกับแผนแม่บทลุ่มน้ํา แผนจังหวัดและแผนชุมชน สอดคล้องกับยุทธศาสตร์ชาติ 20 ปีอย่างต่อเนื่อง โดยให้ความสําคัญกับการสร้างความเข้มแข็งการบริหารจัดการน้ําของชุมชนในหลายพื้นที่ โดยเฉพาะพื้นที่ที่ไม่มีแหล่งน้ําของตัวเอง ซึ่งรัฐบาลและพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญในการอนุมัติงบประมาณให้กับแหล่งน้ําขนาดเล็ก เพิ่มประสิทธิภาพประปาหมู่บ้าน พัฒนาแหล่งน้ําผิวดิน พัฒนาน้ําบาดาล เพื่อการเกษตร สร้างระบบรวบรวมและบําบัดน้ําเสียรวมของชุมชน ซึ่งจากการดําเนินการตามแผนแม่บทน้ําฯ ตั้งแต่ปี 2561 ถึงปัจจุบัน สามารถเพิ่มประสิทธิภาพประปาหมู่บ้านได้ถึง 4,973 แห่ง พัฒนาแหล่งน้ําผิวดิน สามารถเก็บกักน้ําได้เพิ่มขึ้น 1,189 ล้านลูกบาศก์เมตร (ลบ.ม.) พัฒนาน้ําบาดาลเพื่อการเกษตรได้ปริมาณน้ํา 149 ล้าน ลบ.ม. ดําเนินการก่อสร้างระบบป้องกันอุทกภัย มีพื้นที่ที่ได้รับการป้องกัน 32,005 ไร่ ประชาชนได้รับการป้องกัน 27,364 ครัวเรือน สร้างระบบรวบรวมและบําบัดน้ําเสียรวมของชุมชน 14 แห่ง และอนุรักษ์ฟื้นฟูป่าต้นน้ําได้ถึง 156,070 ไร่ เป็นต้น
นายอนุชาฯ กล่าวอีกว่า สําหรับผลการดําเนินงานด้านการพัฒนาทรัพยากรน้ําตามนโยบายรัฐบาลเกิดผลเป็นรูปธรรมชัดเจนหลายโครงการครอบคลุมพื้นที่ต่าง ๆ ของประเทศไทย และเกิดประโยชน์โดยตรงต่อประชาชน เช่น การอนุรักษ์และฟื้นฟูแหล่งน้ําธรรมชาติให้ประชาชนในพื้นที่ได้รับประโยชน์ทั้งในฤดูฝนและฤดูแล้ง อาทิ การพัฒนาเวียงหนองหล่ม จังหวัดเชียงราย กว๊านพะเยา จังหวัดพะเยา บึงสีไฟ จังหวัดพิจิตร ขับเคลื่อนแผนการบริหารจัดการน้ําในพื้นที่ภาคกลางและภาคเหนือในระยะยาวอย่างเป็นระบบให้เกิดความมั่นคง โดยเฉพาะในพื้นที่ที่ประสบปัญหาภัยแล้งซ้ําซาก รวมไปถึงจัดทําแผนงานและโครงการจัดหาน้ําบนดินและใต้ดิน เพื่อเป็นแหล่งน้ําสํารองสําหรับใช้แก้ไขปัญหาในเชิงพื้นที่ในระยะเร่งด่วน การศึกษาโครงการประตูระบายน้ํา เพื่อป้องกันการรุกล้ําของน้ําเค็มในแม่น้ําสายหลักพื้นที่ภาคกลาง เร่งขยายผลโครงการพัฒนาน้ําบาดาลในเกษตรแปลงใหญ่ไปทุกพื้นที่ อย่างน้อยหนึ่งอําเภอหนึ่งโครงการในพื้นที่ภาคอีสาน เป็นต้น อีกทั้งรัฐบาลยังคงผลักดันและเร่งรัดการพัฒนาโครงสร้างด้านน้ําทั้งการเพิ่มประสิทธิภาพแหล่งน้ําเดิม และการพัฒนาแหล่งน้ําใหม่ ๆ ด้วย
“รัฐบาลให้ความสําคัญกับการบริหารจัดการทรัพยากรน้ําอย่างเป็นระบบและยั่งยืน โดยกําหนดเป็นวาระเร่งด่วนของประเทศ และน้อมนําหลักปรัชญาของเศรษฐกิจพอเพียง และแนวพระราชดําริด้านการบริหารจัดการทรัพยากรน้ํามาเป็นเข็มทิศในการอนุรักษ์ ฟื้นฟู และใช้ประโยชน์จากน้ําตามแผนแม่บทการบริหารจัดการทรัพยากรน้ํา 20 ปี (พ.ศ. 2561 - 2580) ซึ่งมีเป้าหมายให้ทุกหมู่บ้านมีน้ําสะอาดอุปโภคบริโภค น้ําเพื่อการผลิตมั่นคง ความเสียหายจากอุทกภัยลดลง คุณภาพน้ําอยู่ในเกณฑ์มาตรฐาน และบริหารจัดการน้ําอย่างยั่งยืนภายใต้การพัฒนาอย่างสมดุล รวมทั้งรัฐบาลได้ดําเนินนโยบายในการพัฒนากลไกและส่งเสริมการใช้นวัตกรรมด้านน้ํา เพื่อสนับสนุนการขับเคลื่อนโมเดลเศรษฐกิจ BCG ลดการใช้และเพิ่มการหมุนเวียนน้ําในทุกภาคการผลิต รวมทั้งสื่อสารข้อมูลสร้างความตระหนักถึงการใช้น้ําอย่างประหยัดและรู้คุณค่า ตลอดจนส่งเสริมการมีส่วนร่วมของประชาชนในการอนุรักษ์ ฟื้นฟู และดูแลรักษาป่าต้นน้ํา การกักเก็บน้ําอย่างเหมาะสม เพื่อสร้างหลักประกันการเข้าถึงและใช้ประโยชน์จากน้ําอย่างเป็นมิตรกับสิ่งแวดล้อม ทั้งนี้ นายกรัฐมนตรีเน้นย้ําว่า การบริหารจัดการทรัพยากรน้ําทั้งระบบจะสําเร็จได้ ต้องอาศัยความร่วมมือจากทุกภาคส่วน ให้เกิดความยั่งยืน ย้ําให้เดินหน้าพัฒนาแหล่งกักเก็บน้ํา พัฒนาแหล่งน้ําทั่วประเทศ และสนับสนุนโครงการในพระราชดําริที่เกี่ยวข้อง เพื่อให้ประเทศไทยมีความมั่นคงด้านทรัพยากรน้ําอย่างยั่งยืน และเพื่อป้องกันและบรรเทาความเดือดร้อนของประชาชน” นายอนุชาฯ กล่าว